section_heading: Aneksija i aneksijska kriza
paragraph_text: mini|lijevo|Zastava Bosne i Hercegovine u Austro-Ugarskoj 1889. – 1918.mini|lijevo|Hercegovačka zastava u Austro-Ugarskoj od 1878. – 1918. Godine 1903. Kállay je otišao iz Bosne i Hercegovine, čime je u tim zemljama započelo novo razdoblje. Promjene su se osjetile prije svega u tome što su austrougarske vlasti odustale od politike stvaranja jedna bosanske nacije, pa sva tri naroda tada započinju kulturno i političko oblikovanje svojih zajednica. godine 1905. Srbi su u Bosni i Hercegovini dobili svoju crkveno-školsku autonomiju, a 1909. i muslimansko stanovništvo dobiva svoju vjersko-vakufsku autonomiju. Premda je Austro-Ugarska godine 1878. ušla u Bosnu i Hercegovinu tobože samo radi uspostave reda i mira, bilo je odmah jasno da će se ta teritorijalna okupacija prije ili poslije pretvoriti u aneksiju, jer se Austriji gledalo dopustiti nekakvu naknadu za odustajanje od talijanskih posjeda.